foto | După aproape 40 de ani de la fondare, va primi și „buletin”: Circul din Chișinău va avea statut de monument protejat de stat

foto | După aproape 40 de ani de la fondare, va primi și „buletin”: Circul din Chișinău va avea statut de monument protejat de stat

Circul din Chișinău și Biserica „Peștera lui Bechir” vor avea statut protejat de stat, asta după ce Consiliul Național al Monumentelor Istorice a luat o decizie în acest sens ieri, în cadrul unei ședințe.

Potrivit legii, statul asigură baza materială şi mijloacele financiare necesare pentru protejarea patrimoniului cultural naţional, care „se face prin intermediul autorităţilor publice centrale şi locale, al instituţiilor specializate precum sunt: muzeele, galeriile de artă, colecţiile publice şi private, casele memoriale, arhivele, bibliotecile, cultele religioase, organizaţiile neguvernamentale cu atribuţii în domeniu”.

Câteva curiozități despre cele două obiective turistice:

Circul din Chișinău – construit în 1981; sala de spectacole are 1900 locuri dispuse în amfiteatru; în jurul sălii de reprezentații se întinde un foaier înzestrat cu picturi murale în tehnică encaustică.

Biserica „Peștera lui Bechir” – monumentul are o suprafață de 46 ha; conservează aflorimentele geologice vechi, iar stâncile calcaroase pot fi utilizate la practicarea alpinismului; în stâncile abrupte se află schitul rupestru Bechir, datând probabil din sec. VI – VIII.